b'\n_START_ARTICLE_\nVeseli hribovci\n_START_SECTION_\nDelovanje\n_START_PARAGRAPH_\nAnsambel je nastal leta 1957, istosmensko kot je nastala opereta Na planincah na\xc5\xa1ih, ki so jo izvajali \xc4\x8dlani Kulturnega dru\xc5\xa1tva Vi\xc4\x8d. Vodja ansambla je bil od za\xc4\x8detka do konca Stane \xc5\xbdnuderl, profesor in ravnatelj na Glasbeni \xc5\xa1oli Vi\xc4\x8d kar 25 let._NEWLINE_V prvi zasedbi so igrali: Stane \xc5\xbdnuderl na harmoniki, Miran Binter na kitaro, Lojze Sajko na basu, Igor Dekleva na klarinetu in Marko Udovi\xc4\x8d na citrah. Pela pa sta Jasna Sviligoj in Luka Lenasi._NEWLINE_Prve posnetke je ansambel naredil leta 1959 na Radiu Ljubljana, kmalu pa so jih povabili v oddaje kot so bile npr. Za na\xc5\xa1e pomor\xc5\xa1\xc4\x8dake in pa \xc4\x8cetrtkov ve\xc4\x8der doma\xc4\x8dih pesmi in napevov. Pozneje so nastopali med prvimi tudi na televizijskih oddajah, tekmovalnih oddajah in pa dobrodelnih koncertih._NEWLINE_Skladbe so pozneje na radiu posneli v druga\xc4\x8dni sestavi; vodja Stane \xc5\xbdnuderl na harmoniki, kitaro Ludvik Tr\xc5\xa1kan, Jo\xc5\xbee Ku\xc5\xa1ar klarinet, Tone Perko na trobenti (pozneje ga je zamenjal \xc5\xa1tudent Miha \xc5\xa0talec, \xc5\xa1e pozneje pa je trobento igral Pavle Oman) in pa na tubo je igral Avgu\xc5\xa1tin Fabijan, pela pa sta Ivanka Mrak in Peter Ambro\xc5\xbe (\xc4\x8dlan Slovenskega okteta)._NEWLINE_V 14 letih delovanja so imeli po Sloveniji ve\xc4\x8d kot 1000 koncertov, bili so eni izmed prvih, ki so po Avsenikih od\xc5\xa1li igrat v tujino, tam se jih je prijelo ime Die lustigen Bergsteiger._NEWLINE_V letih 1962-1964 so posneli ve\xc4\x8d plo\xc5\xa1\xc4\x8d za nem\xc5\xa1ko zalo\xc5\xbebo Tempo, skupno 78 skladb. Doma so dvakrat sodelovali na ljubljanski Kme\xc4\x8dki ohceti, potem na finalni prireditvi v hali Tivoli, decembra 1963 pa v beograjskem hotelu Slavija ambasadorjem v Jugoslaviji, na \xc5\xa0teverjanu so nastopili dvakrat, prvi\xc4\x8d leta 1973 drugi\xc4\x8d pa 1975. Za kora\xc4\x8dno polko \xc5\xa0teverjan so prejeli nagardo ob\xc4\x8dinstva._NEWLINE_\xc5\xbdnuderl je napisal okoli 300 melodij in 50 besedil, doma so posneli 3 plo\xc5\xa1\xc4\x8de v tujini pa 7. Ansambel je prenehal delovati leta 1979, ko je umrla \xc5\xbdnuderlova mati.'